STR2 ble videreutviklet for å installere den nye og obligatoriske «Electronic Control Unit» (ECU) fra McLaren Electronic Systems, som forhindrer at bilene utstyres med elektroniske hjelpemidler for førerne, som motorbremsing og antispinn. Bilen ble også tilpasset de nye reglene for førersikkerhet, med høyere hodestøtter rundt sittebrønnen (). En annen utvikling var en ny girkasse, ettersom 2008-reglene krevde at girkassene skulle vare i fire løp, med en gridstraff på fem plasser som resultat hvis den skulle svikte tidligere.